NaiveNeuron/SloPal huggingface dataset:
Brocka, Július, poslanec NR SR (2014-09-12):
Pani Janíková, ospravedlňujem sa vám, ak sa vás niektoré moje slovo dotklo a ho považujete za invektívu. Ja som čakal, že na mňa budú reagovať páni poslanci Petrák, Bagačka, Choma, prípadne ďalší dotknutí. Ale nebudem ich tu menovať, aj keď je ich tu viac v sále. Pýtate sa, že prečo som hovoril iba o poslancoch SMER-u a nie o ostatných? Viete, aj v minulosti sa to stávalo, že poslanec Národnej rady vykonával viacero funkcií platených. Dokonca skôr to nebolo možné, že boli platené viaceré. Ale to, čo sa deje dnes, čo ste urobili vy, poslanci Národnej rady zo SMER-u, teda z mandátov verejných, to je priam športová disciplína. Naozaj, to si prejdite zoznamy poslancov z minulosti, ale to nikdy nebolo, že poslanec VÚC, primátor, župan, starosta, riaditeľ štátnej nemocnice, poslanec Národnej rady, a to ešte nemenujem ďalšie všelijaké tie dozorné a iné orgány, z ktorých máte benefity z verejných zdrojov. Čiže to už prerástlo takú mieru. A naozaj, keby boli zlaté časy, že by tu bola taká životná úroveň na Slovensku, že by vám to ľudia tolerovali, prosím. Dokonca mne nevadia tie mandáty. Naozaj, ktorí ste takí šikovní a že to zvládate, prosím, mne to nevadí, keby to nebolo na úkor štátu. Ale štát, vy necítite so štátom. Pani Janíková, prosím vás, veď dohovorte vašim kolegom, ak vás sa to netýka. Že oni absolútne so spoločnosťou necítia. Veď keď niekto má viacej, dvakrát toľko ako predseda vlády, a na ulici ho nikto nepozná, lebo nevie, že to je verejný činiteľ, veď to je zlodejina. Nemyslíte?!
Kadúc, Miroslav, poslanec NR SR (2014-02-05):
Dobre, ja by som naozaj mohol hovoriť, možnože tou, tou metódou strachu, že aj SMER sa raz dostane do opozície a bude tento inštitút potrebovať. Naozaj ten cyklus tu bude, že budú sa obmieňať, bude raz ten, kto je v opozícii, bude vládnuť, ten, kto je, vládne a tak ďalej, sa bude točiť stále a budete tento inštitút potrebovať a dobehne to, myslím, že každého jedného, kto zahlasuje proti tomuto, a v dobrom to hovorím. Ono tá norma je podľa mňa jasná a jednoznačná aj, aj gramaticky, keď si, keď si spomeniem, pán Susko, na, na to, čo povedal Ústavný súd vo veci Čentéš, aj ten gramatický tvar, už tento tvar, čo máme tu, je nepochybný, ten gramatický tvar vo veci Čentéš bol pochybný a Ústavný súd povedal aj, povedal tam, že potrebujete dôvod na to, aby vymenoval či nevymenoval. Tuto ani ten dôvod nemáme. Tu ste, vy zahlasujete proti. Veď naozaj gramaticky je to nepochybné, úmyslom je to naozaj nepochybné, že tá schôdza sa má konať. Opakujem, ak niekto má povinnosť volať, druhý by mal počúvať, nemal by sem len prísť a potom odísť, to, to nemá význam. O tej kultúre bolo povedané dosť a myslím, že sú tu ľudia, ktorí o tej kultúre povedia viac ako ja, len mi tak napadá, že, viete, ak my nebudeme mať tu kultúru v parlamente, ak tu nebude, nepôjdeme smerom dopredu a pôjdeme dozadu, tak neočakávajme, že medzi ľuďmi vonku, medzi ľuďmi na uliciach, medzi našimi občanmi bude kultúra. To nefunguje tak, že tam kultúra je a tu je tiež. Ak tu nie je kultúra, nie je ani tam. Teraz to možno ešte doznieva, ale skôr či neskôr tá kultúra, ak tu nebude, nebude ani vonku na uliciach, tak vás poprosím, zvážte podporu tohto návrhu. Ja si myslím, že je keď si zoberiem dôsledky do budúcna na ďalšie volebné obdobia, je nepolitický alebo apolitický. Skôr či neskôr to na každého príde. Ďakujem.
Brocka, Július, poslanec NR SR (2014-11-10):
Pán premiér, hovoríte, že: „Učte sa tejto politickej kultúre, akú máme v strane SMER.“ Pani Zmajkovičová odstúpila z funkcie podpredsedníčky Národnej rady po kauze s nákupom cétečka v piešťanskej nemocnici. Pán premiér, podpredsedníčka Národnej rady bola predsedom dozornej rady nemocnice? Načo to je, kde ešte vo svete to je? To je výrazom akej politickej kultúry, pán premiér? Ja som tu kritizoval radových poslancov Národnej rady zo strany SMER za kumulovanie mandátov a funkcií a za zneužívanie štátneho rozpočtu. Podpredsedníčka Národnej rady je predsedkyňou dozornej rady nemocnice? Toto je kultúra, pán premiér? Ja nie som podpísaný pod návrhom na zvolanie tejto schôdze, pán premiér, ale po tom arogantnom správaní aj vás, strany SMER, ale najmä predsedu Národnej rady Pašku, aj za to, ako zvolal túto schôdzu na sobotu večer, nielenže súhlasím s obsahom tejto schôdze, pán premiér, ale aj sa podpisujem pod návrh na odvolanie pána Pašku. Ak si niekto nepamätá alebo nezažil atmosféru pred novembrom 1989, tak vy, SMER, Fico, Paška, všetku moc v jedných rukách navodzujete dokonale, pán premiér. Komunisti v bývalom režime takto zneužívali svoju moc, ako to robíte vy. A viete, ako dopadli. Ja verím, že aj občania aj v komunálnych voľbách pošlú vás tak ako komunistov do minulosti. (Potlesk.)
Jurinová, Erika, podpredsedníčka NR SR (2014-07-01):
Ďakujem pekne, pani navrhovateľka. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Martinovi Froncovi.
Susko, Boris, poslanec NR SR (2022-12-07):
Ďakujem pekne za slovo, pán predseda. Pán predseda, chcel by som upozorniť na hlasovanie k Správe generálneho prokurátora Slovenskej republiky, tlač 1088, bol predložený pánom poslancom Baránikom pozmeňujúci návrh k návrhu uznesenia a podľa môjho názoru nejde o pozmeňujúci návrh, pretože obsahovo mení celý návrh uznesenia, ide o nové samostatné uznesenie, a teda nie je možné o ňom hlasovať ako pozmeňovacom návrhu, ale ako o samostatnom uznesení po hlasovaní o uznesení, ktoré predložil gestorský výbor. Ďakujem pekne.
Susko, Boris, poslanec NR SR (2015-05-21):
Ako o poslednom budeme hlasovať o druhom pozmeňujúcom návrhu pána poslanca Lipšica podanom dnes o všetkých bodoch spoločne.
Štefunko, Ivan, poslanec NR SR (2024-05-03):
Ďakujem veľmi pekne. Mne je strašne ľúto, že je nás tu tak málo, aj keď chápem, že je piatok, aj ten tvoj prejav, Jano, bol v takom piatočnom nádychu, ale nie je to veľmi taká piatočná a poobedňajšia téma, je to veľmi dôležitá téma pre budúcnosť Slovenska. Vy ste sa zaoberali tými praktickými dopadmi, ktoré ten zákon prinesie. Ja sa skúsim v mojej faktickej poznámke pozrieť trošku do budúcnosti a ten, ten každý rok, čo my stratíme adaptáciou na novú, na novú dobu, bude veľmi kruciálny pre Slovensko, lebo ty si hovoril, že sa to týka cca 170-tisíc ľudí na Slovensku. Myslím si, že každým rokom budú pribúdať viac a viac takýchto ľudí kvôli tomu, že sú prinútení si robiť malé brigády, alebo dokonca mnoho ľudí chce mať mnohých zamestnávateľov, lebo proste novými technológiami si budú ľudia chcieť vymyslieť aj nové typy živobytia. A my proste nechceme umožniť ľuďom hľadať si nové typy živobytia, my chceme ich ako keby podrobiť a držať povedzme u jedného zamestnávateľa, aby to bolo pre nich nekomfortné mať povedzme viacerých zamestnávateľov. To znamená, že každým spôsobom, ako my môžeme umožniť malým živnostníkom, resp. zamestnancom mať iné typy zamestnania, im pomáhame a myslím si, že to by mala byť ako sociálnodemokratická agenda a nie proste tam ako kebyže stále sa zabávať tým, že ideme fárať, alebo že ideme byť pri páse, proste, samozrejme, je to dôležité, ale je veľmi dôležité sa zaoberať ľuďmi práce, ktorí takú istú dôležitú prácu robia, ako tí robotníci, ktorých stále ako kebyže vyzdvihujete na úkor slobodných matiek alebo, alebo mladých ľudí.
Laššáková, Jana, podpredsedníčka NR SR (2014-10-16):
Neodôvodnila som, nedali ste procedurálny návrh. Navrhla som, aby sme novelu ústavy neprerušovali hlasovaním, ale aby sme rokovali o novele ústavy. Nedali ste žiaden procedurálny návrh. Takže pristúpime k tajnému hlasovaniu. Poprosím overovateľov, aby zaujali svoje miesta, a vás, aby ste pristúpili k tajnému hlasovaniu. (Akt tajného hlasovania.)
Bugár, Béla, podpredseda NR SR (2016-10-26):
Nech sa páči, prezentujme sa a hlasujeme o pozmeňujúcich návrhoch pána poslanca Gála okrem bodu 4. (Hlasovanie.) Prítomných 141, za 94, proti 38, zdržalo sa 9 poslancov. Konštatujem, že tieto body pána poslanca Gála boli schválené. Nech sa páči.
Žiga, Peter, minister životného prostredia SR (2014-05-28):
Ďakujem pekne, pán predsedajúci, za slovo. Ja budem veľmi krátky, aby sme stihli to hlasovanie o jedenástej a poviem len pár viet, ktoré a budem reagovať na diskusiu, ktorá prebehla v rozprave. V rozprave ako prvý vystúpil pán Novotný a prvé slová boli o tom, že predkladaný návrh zákona alebo novela zákona je marketingový ťah. Pán Novotný dorozprával a s pánom Štefancom už 30 minút robia tlačovku. Tak koho je to marketingový ťah? Nie je v sále, prerokúva sa zákon, na ktorom mu tak záleží, ktorý sám chcel pomaly predkladať, hovoril o tom, že my sme mu ho ukradli, alebo sa inšpirovali. Viete, ukradnúť sa dá niečo hodnotné. Toto, čo predložil pán Štefanec s pánom Novotným, je balast, je nula. (Potlesk.) Z toho sa nedá nič ukradnúť, tam nie je nič. Je nevykonateľný ten zákon. Nenadväzuje na nič, nevie sa od neho nič urobiť. Preto sa nedá povedať, že by sa dalo z neho niečo ukradnúť, alebo sa inšpirovať. Ja ako predkladateľ zákona s pánom primátorom sa dlhodobo, s primátorom Košíc s pánom Rašim sa dlhodobo vyjadrujeme k téme ťažby uránu v Košiciach a chcel by som všetkým, ktorí vystupovali v rozprave, povedať a upozorniť ich na to, máme prieskum a máme ťažbu. Prieskum, pán Novotný a pán Simon, povolenie na prieskum udelila vaša vláda v roku 2005 a všetky vaše farizejské návrhy, ktoré sa odvíjali v ďalších rokoch, boli len klišé. Pán Simon, vy ste dokonca istý čas boli ministrom životného prostredia. Neurobili ste ani jeden krok k tomu, aby ste zastavili ťažbu uránu v Košiciach. (Potlesk.) Ale len keď sa náhodou objaví zaujímavá téma, tak sa objavíte zrazu v Košiciach a idete podporiť obce. Áno, tie obce, ktoré sa nepripojili k výzve ministra životného prostredia, aby spoločne postupovali proti ťažbe uránu. Preto to skrátené legislatívne konanie, pretože municipalita, mestá a obce dotknuté v Košiciach, Košice – Sever a Nižný Klatov povedali, že nechcú memorandum ministra životného prostredia proti ťažbe uránu. Zástupcovia týchto obcí sa vyjadrili, že nechcú memorandum proti ťažbe uránu. Tie, ktoré sa majú potom vyjadrovať v samotnom banskom, podľa, v banskom konaní, tí zástupcovia, tí zastupitelia sa vyjadrili, že nechcú to memorandum. Takže hrozí, že keď sa to dostane do banského konania, tak môže naozaj byť schválená ťažba uránu v Košiciach. O to tu ide, pán Simon, pán Novotný. Preto si myslíme, a to budeme potom vo vecnej diskusii k samotnému návrhu zákona hovoriť o tom, že dávame na vôľu občana, dávame to na referendum občanov, ktorí keď rozhodnú o tom, že nechcú ťažbu uránu, tak sa ťažiť urán nebude. Ďakujem pekne. (Potlesk.)
Šeliga, Juraj, podpredseda NR SR (2020-12-04):
Ďakujem pekne. Na vaše vystúpenie chcú reagovať traja páni poslanci. Pán poslanec Tomáš, nech sa páči.
Huba, Mikuláš, poslanec NR SR (2015-06-24):
Ďakujem pekne za slovo. Celý svoj dospelý a profesionálny život sa zasadzujem za to, aby sme preferovali prevenciu pred terapiou. Táto zásada sa týka nielen zdravia ľudí, ale aj takpovediac zdravia životného prostredia. Princíp prevencie či predbežnej opatrnosti je aj jedným z princípov trvalej udržateľnosti, ktorý obsahuje, alebo ktoré obsahuje známa Rio deklarácia prijatá na summite Zeme v Rio de Janeiro v júni 1992. Ani v súvislosti s utečeneckou krízou zásadne nespochybňujem fakt, že z dlhodobého hľadiska je kľúčové riešenie príčin, ale to „ale“ znie: V tomto prípade sa nemôžem zbaviť dojmu, že tentoraz ide o prejav určitého alibizmu, lebo okrem dlhodobého problému tu čelíme aj aktuálnej kríze, alebo, ak chcete, okrem chronickej choroby tu máme dočinenia aj s jej akútnym prejavom, ktorý musíme riešiť tu a teraz. Navyše s tézou o potrebe riešiť problém tam, kde vzniká, do istej miery koliduje aj bod H návrhu vyhlásenia Národnej rady, ktorý vyzýva k vráteniu a odradeniu ďalších migrantov. Skôr by som si tam vedel predstaviť formuláciu, že urobíme všetko preto, aby migrovať neboli nútení. Ďakujem.
Danko, Andrej, predseda NR SR (2016-09-13):
S reakciou na faktické poznámky pán poslanec Tibor Bernaťák.
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasovanie.) Prítomných 134 poslancov, za 127, proti 2, zdržali sa 3, nehlasovali 2. Konštatujem, že tento návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Martvoň, Anton, poslanec NR SR (2014-11-10):
Ďakujem pekne. Pán minister, ďakujem veľmi pekne za vystúpenie. Vaším vystúpením ste zjavne trafili do čierneho, svedčí o tom aj množstvo faktických poznámok z opozície. Chcem vám zároveň poďakovať, že ste poukázali na to, čo si opozícia od rána nechce všimnúť, že strana SMER sa dištancovala a odmietla vyjadrenia tohto rapera Ega ako takého, je to už aj na webe Národnej rady Slovenskej republiky. No a to, že vám o prehre a frustrácii hovoria poslanci, ktorých už nikto nechce alebo jednoducho už nikde nie sú ani zaradení, tak to jasne iba dokazuje to, že aká je opozícia zúfalá, bez podpory voličov a prečo musí robiť toto divadlo. Pán minister, ďakujem veľmi pekne, že ste opozícii nastavili zrkadlo, taká, aká je.
Osuský, Peter, poslanec NR SR (2018-12-05):
Ďakujem pekne, pán predsedajúci, zvoníte krásne, mohli by ste ísť aj na Notre Dame. Chcem teda povedať, že keď hovoríme o cielenej milosti, o milosti v konkrétnom prípade, o milosti poctivo preštudovateľnej predtým, ako bude udelená, je to, samozrejme, niečo iné ako pestrá zmes delikventov, o ktorých by sme sa mali právom domnievať (zaznievanie gongu), že boli odsúdení spravodlivo a v súlade so zákonom. A keď tu hovoril kolega Klus o jubileách ako takom motíve na udeľovanie amnestií, tak poviem ešte taký úplne nízky, praktický pohľad. A síce, keď žijete v krajine, kde pracujete, vychovávate svoje deti, platíte dane a podieľate sa na fungovaní tej krajiny, tak keď dobre pôjde (zaznievanie gongu), dostanete za odmenu pri stom výročí jej slobody jeden deň voľna. Ľudia, ktorí porušovali zákony, ktorí sa dopúšťali trestných činov, ktorí kradli a ktorí neplatili dane a obchádzali ich a nechali si vyplácať vratky DPH, dostanú desiatky a stovky dní slobody. A to je trochu nepomer vo vzťahu k poctivému občanovi a nemyslím si, že by bez tejto inštitúcie krajina nemohla existovať. Keď som pred rokmi kandidoval na prezidenta, tak mi ktorýsi novinár položil tú otázku, či by som využíval amnestie. A vtedy – presne tak ako teraz – som povedal, že nikdy, nikdy a nemyslím si, že ten inštitút má existovať. (Zaznievanie gongu.) A ak sa jeho existencia napríklad zdôvodňuje preplnením väzníc, u nás je obsadenosť väzníc 97-percentná, tak rozhodne amnestia nie je to, čo to má riešiť. Ako som sa predvčerom dozvedel, investícia do náramkov alebo do teda technického vybavenia umožňujúceho domácu väzbu nás stála 27 mil. eur a využíva ju 46 jedincov. Máme k dispozícii tisíc tých zariadení a používajú ho celí štyridsiati šiesti. Tomu hovorím dobre investovaných 27 mil. eur. Ale to je len na margo ako jeden z prípadných dôvodov, prečo treba urobiť amnestiu, aby sme mali miesta vo väzniciach. Nemyslím si, že takto má fungovať štát, a nemyslím si, že štát sa nemá postarať o to, aby porušovatelia zákona mohli byť pod zámkom. Chcem teda záverom povedať, že, samozrejme, lebo včera takto padla otázka na tlačovej konferencii, že či si myslíme, že nám tento zákon prejde. A povedzme si otvorene, prubířskym kamenem dnešného hlasovania, ktoré začne za pár chvíľ, bude hlasovanie o návrhu kolegu Rajtára, či koaličná väčšina tejto snemovne bude naďalej do roztrhania tela chrániť Mariána Kočnera... (Hluk v sále, prerušenie vystúpenia predsedajúcim.)
Fecko, Martin, poslanec NR SR (2016-04-21):
Ďakujem pekne. Pán kolega, ďakujem, že ste to takto zhodnotili a išli ste rad po rade. Mňa upútalo to ESO, efektívna, spoľahlivá, otvorená štátna správa. Koľkože to miliónov, kolegovia, máme ušetriť? (Reakcia z pléna.) 750, upresním. Tak to tu znelo v tejto sále rokovacej. A aký že to audit sme mali mať? Aj štátnej správy, že? Že ktoré úrady treba a ktoré netreba. Do dneska som sa nedočkal, takže chce veriť, že pán minister to urobí a že nám to predloží, aby sme videli... (Reakcia z pléna.) Áno, je to tak. Takže v takomto duchu. A spomenuli ste, že chceme kopírovať estónsky systém, resp. nejaký ich vzor. Chcem veriť, že bude to vo financiách, lebo sme tu mali ministra financií ešte za pani Radičovej a keď videl, sa nás spýtal, aký máme rozpočet, a videl, že bolo 32 miliárd strata, tak sa pýtal, či takáto vláda môže existovať, lebo niekedy aj mínus jedno euro dá vláda demisiu, čo u nás to asi neviem, kedy bude, ale asi, dúfam, že v tom roku 2020 ten rozpočet bude vyvážený. Takže asi toľko, aby sme; dúfam, že keď už všetko, tak všetko z toho Estónska berme, teda ten vzor, aby sme aj toto zvládli. Ďakujem pekne.
Paška, Pavol, predseda NR SR (2014-09-09):
Poprosím vás, kolegyne, kolegovia, aby ste sa vrátili do rokovacej sály. Mali sme hlasovať o dvoch prerokovaných bodoch, jeden bol návrh pánov poslancov Brocku a Přidala na zmenu Zákonníka práce, ktorý bol prerokovaný na, včítane druhého a tretieho čítania na predchádzajúcej, druhého čítania na predchádzajúcej schôdzi, a mali sme o ňom už len hlasovať. A prerokovali sme jeden bod, ktorým je návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 592 o poskytovaní vianočného príplatku, je to tlač 1115. Takže o tom prvom návrhu nebudeme hlasovať vzhľadom na to, že páni navrhovatelia pred hlasovaním návrh stiahli. Pán podpredseda Figeľ.
Kaník, Ľudovít, poslanec NR SR (2010-12-14):
Ďakujem. Vážený pán predsedajúci, v rozprave vystúpili dvaja poslanci. Poslanec Alojz Přidal predložil pozmeňujúci návrh. Poslanec Vážny predložil procedurálny návrh, a to vrátiť predmetný materiál navrhovateľovi na dopracovanie. Pán predsedajúci, dajte, prosím, hlasovať o procedurálnom návrhu poslanca Ľubomíra Vážneho.
P. Hrušovský, podpredseda NR SR: (2001-11-07):
Bod 13 zo spoločnej správy sme neschválili. Ďalší návrh. E. Dolník, poslankyňa: Ďalší návrh som navrhla ja. Podobne ako v predchádzajúcom prípade hlasovať o bode 27 z tohto balíka gestorského výboru.
Bugár, Béla, podpredseda NR SR (2011-12-08):
Ďakujem, pán predseda. Prosím vás, aby ste zaujali miesto určené pre navrhovateľa. Prosím teraz predsedu výboru pre zdravotníctvo, pána poslanca Viliama Novotného, aby podal správu o výsledku prerokovania tohto návrhu vo výboroch.
B. Bugár, podpredseda NR SR: (2005-05-18):
Dávam slovo spravodajkyni, ktorú určil navrhnutý gestorský výbor pre vzdelanie, vedu, šport a mládež, kultúru a médiá, poslankyni Erzsébet Dolník. Nech sa páči, pani poslankyňa. E. Dolník, poslankyňa: Ďakujem za slovo. Vážený pán predsedajúci, vážená Národná rada, návrh skupiny poslancov Národnej rady Slovenskej republiky na vydanie zákona, ktorým sa upravuje zmena postavenia umeleckých fondov (tlač 1126), predseda Národnej rady Slovenskej republiky navrhol Národnej rade Slovenskej republiky rozhodnutím z 25. apríla 2005 č. 1129 na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre vzdelanie, vedu, šport a mládež, kultúru a médiá. Za gestorský výbor predseda Národnej rady Slovenskej republiky navrhol Výbor Národnej rady Slovenskej republiky pre vzdelanie, vedu, šport a mládež, kultúru a médiá. Vystúpiť na dnešnej schôdzi Národnej rady Slovenskej republiky k uvedenému návrhu skupiny poslancov ma určil výbor Národnej rady Slovenskej republiky svojím uznesením z 26. apríla 2005 č. 369. V súlade so zákonom o rokovacom poriadku podávam v prvom čítaní spravodajskú správu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku Národnej rady, ako i náležitosti určené v legislatívnych pravidlách. To znamená, že návrh zákona obsahuje paragrafované znenie a dôvodovú správu. Ďalej konštatujem, že zo znenia návrhu je zrejmé, čo sa ma ním dosiahnuť. Všeobecná časť dôvodovej správy obsahuje vyjadrenia súladu návrhu s ústavou, o tom, že nie je v rozpore s medzinárodnými záväzkami, ktorými je Slovenská republika viazaná, o rozhodnutí súčasného stavu, dôvodov potreby novej právnej úpravy, hospodárskeho a finančného vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, ktorá spĺňa predpísané náležitosti. S ohľadom na oprávnenia, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Vážený pán predsedajúci, skončila som, otvorte rozpravu. Ďakujem.
Suja, Miroslav, poslanec NR SR (2022-02-15):
Ďakujem za slovo, pán predsedajúci. No ja som nenavštevoval Krajský súd v Banskej Bystrici, nepotreboval som ho navštevovať kvôli tomu, aby som vedel, že v rámci toho, aká je dostupnosť jednotlivých okresov Banskobystrického kraja, je tá súdna mapa zlá. Povedzme si na rovinu, okresy ako Rimavská Sobota, Revúca, Lučenec, Veľký Krtíš, dostupnosť predtým do Banskej Bystrice bola od 35 do 53 minút, teraz bude 3 hodiny 5 minút. Ak by išli z týchto hladových dolín, z týchto okresov, ľudia autobusom, museli by ísť deň dopredu. Deň dopredu! A teraz ja si neviem predstaviť, že, pani ministerka, vyskúšali ste si niekedy do Žiliny popod Strečno z Martina bez majákov? Tam a naspäť? Keď je ranná špička a poobedná špička? Keď vlastne prebiehajú tieto pojednávania súdne? No tri hodiny by ste zabili len v týchto kolónach a niekedy aj viacej. Takže neviem, čo, ako chceme uľahčiť dostupnosť ľudí, aby dochádzali k tým súdom. A som rád, že aj vládny poslanec ďalší, pán poslanec Kašper, si toto osvojil, že bojuje za to, a dúfam, že sa to podarí presadiť, aby ten krajský súd ostal v tej Banskej Bystrici. Lebo ak chceme ľuďom pomáhať, že budú mať lepšiu dostupnosť, tak viete, v priemere to bolo predtým 35 minút, pani ministerka, 35 minút. Teraz po novom tri hodiny päť. A to mám presne tabuľku bez toho, že by ste sa pod Strečnom zdržali čo len minútu. A pod Strečnom sa niekedy zdržíte niekoľko hodín.
P. Hrušovský, predseda NR SR: (2003-12-11):
Ďakujem pánovi ministrovi, vlastne pánovi poslancovi Harnovi, pretože pán minister bude uvádzať ďalšie tri vládne návrhy. Odporúčam, keby sme mohli zvoliť takú techniku prerokúvania návrhov, ktoré bude za vládu Slovenskej republiky odôvodňovať pán minister, žeby uviedol a odôvodnil v poradí, tak ako sú schválené v programe všetky tri návrhy. A potom by vystúpili spravodajcovia a jednotlivo by sme otvorili rozpravu ku každému prerokúvanému návrhu. Je všeobecný súhlas s takýmto postupom, páni poslanci? Poprosil by som, aby sa pripravila pani poslankyňa Demeterová, Opaterný a pán poslanec Ďaďo, ktorí boli určení ako jednotliví poverení poslanci predniesť informáciu o prerokovaní návrhov vo výboroch. vládny návrh zákona o pracovnom čase a dobe odpočinku v doprave a o zmene a doplnení niektorých zákonov , ktorý prerokúvame ako tlač 431. Nech sa páči, pán minister, máte slovo.
Gašpar, Tibor, poslanec NR SR (2024-02-08):
Teraz budeme hlasovať o bode 46 pozmeňujúceho návrhu poslanca Galka.
Bugár, Béla, podpredseda NR SR (2016-04-28):
Vážené panie poslankyne, vážení páni poslanci, budeme pokračovať v rokovaní, a to hlasovaním v prvom čítaní o návrhu poslancov Osuského, Dostála a Poliačika na vydanie zákona, ktorým sa mení a dopĺňa zákon č. 40/1993 Z. z. o štátnom občianstve (tlač 26). Dávam slovo spravodajcovi Gáborovi Grendelovi za navrhnutý gestorský výbor, aby uviedol hlasovanie. (Hlasovanie o návrhu poslancov Národnej rady Slovenskej republiky Petra Osuského, Ondreja Dostála a Martina Poliačika na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a o zmene zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov , tlač 26.)
Glück, Richard, poslanec NR SR (2024-02-16):
Ďakujem pekne za slovo. Pán Dostál, veľmi ťažko sa reaguje na pätnásť minút, ale skúsim to. V prvom rade, prosím vás, opravte ma, ak vám krivdím, ale kolega pán Šuca vám doniesol vodu, neviem, čo ste mu tam povedali, ale stačilo povedať ďakujem. Nič iné. Čiže to len tak na okraj. A vo vašom výstupe ste sa stotožnili s návrhom poslanca, ktorý by umožnil policajtovi preskúmať rozhodnutie generálneho prokurátora. Nie? Zle hovorím? (Reakcia z pléna.) Okej, tak potom berem späť. Pán poslanec Dostál, porušovanie zákona zo strany OČTK sa týka de facto každého jedného občana na Slovensku. Vy ste sa snažili nejakým spôsobom navodiť atmosféru, že sa to týka len nejakých vybraných káuz, ktoré, samozrejme, sa vám nepáčili, ako rozhodol generálny prokurátor, ja sa chcem opýtať, že kde ste boli v podstate doteraz, kým tieto rozhodnutia medializované neprebehli, pretože táto právna úprava je tu už mnoho rokov. No a čo sa týka tých technických záležitostí vo vzťahu k pozmeňujúcemu návrhu poslanca Gašpara, ja by som povedal len toľko, že nechápem potom, prečo pani prezidentka podpísala zákon a de facto sa stotožnila s jeho obsahom. A mohla ho vrátiť a mohli sa, mohlo sa vetom prezidentky pristúpiť ku nejakým zmenám, ktoré by aj odstránili problém, o ktorom ste vy hovorili. No a na záver sme sa asi zhodli spoločne, že o vine rozhoduje len súd, nie generálny prokurátor. Ďakujem.
Nicholsonová, Lucia, podpredsedníčka NR SR (2016-04-27):
Ďakujem. Ďalším prihláseným do rozpravy je pán poslanec Uhrík. Máte slovo.
Pellegrini, Peter, predseda NR SR (2015-11-11):
Prezentujme sa a hlasujme o bode 1 pozmeňujúceho návrhu pána poslanca Mihála. (Hlasovanie.) Prítomných 135 poslancov, za hlasovalo 54, proti boli 2, zdržalo sa 78 poslancov, nehlasoval 1. Tento bod sme neschválili.
Matovič, Igor, poslanec NR SR (2023-12-19):
Ďakujem ti, Jožo, vždy to povieš po svojom, dáš tomu trošku emóciu a keď už si hovoril o tom Kaliňákovi, myslím si, že to niečo pomôže, ja by som ho preskočil. Jožko, tebe hovorím. Snažiť sa klopkať na svedomie mladého Kaliňáka, ja si myslím, že oni to majú v krvi alebo v DNA. To sú ľudia, ktorým judášske peniaze nesmrdia. Čím viacej nakradnuté, čím viac je to, čím viac, by som povedal, podlosti spáchané pri tom, jako tie peniaze ukradli z peňazí všetkých ľudí, tým u toho majú lepší pocit. Presne tak jako jeho strýco, neviem, či to je mamin, mamin brat alebo otcov brat, ale jednoducho podľa mňa sa to v tej rodine asi detí. Chrapúň zostane chrapúňom. Tak ako starý Kaliňák, tak mladý Kaliňák bez hanby klamal tri a pol roka ľudí. Akékoľvek klamstvo dokázal ľuďom prezentovať ako bohorovnú pravdu a snažil sa tých dôverčivých najmä dôchodcov presvedčiť naozaj podlými, podlými klamstvami, konšpiráciami, ale nie s tým, že by bol hlúpy. Nie s tým, že by si myslel, že naozaj že, že to vlastne to, čo on rozpráva, že je pravda a teraz vlastne on je nejaký prorok alebo nejaký apoštol, ktorý tu pravdu hlási. On to robil presne tak ako jeho, jeho strýco. S vedomím, že si myslí, že voliči SMER-u alebo HLAS-u, teraz neviem, kde je, že seno žerú, že vlastne tí ľudia nerozmýšľajú a treba ich takto poklamať a potom sa vysmieval, keď si dotočil videjko, že jako zase oblbol pár dôverčivých dôchodkýň a jako zase budú ďalšie hlasy. A toto je podlé na týchto kaliňákovcoch, že oni vlastne vedome klamú ľudí, lebo sa spoliehajú na ich nevedomosť alebo na to, že nemajú prístup k informáciám a zneužívajú ich dôverčivosť.
Kollár, Boris, predseda NR SR (2023-05-18):
Budeme pokračovať v rokovaní. Prosím, technikov, aby mi... zapla monitor, aby som vedel, kde pokračujeme. Ďakujem pekne. Áno, teraz poprosím pani poslankyňu Zemanovú o záverečné slovo. Nech sa páči. (Pokračovanie rokovania o návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov , tlač 1391.)
Puci, Róbert, poslanec NR SR (2017-06-20):
Ďakujem pekne. Vážený pán predsedajúci, v rozprave vystúpil jeden poslanec a bol podaný jeden pozmeňujúci a doplňujúci návrh. Najskôr je potrebné, aby sme dali hlasovať podľa § 83 ods. 4 rokovacieho poriadku o skrátenie lehoty na hlasovanie o pozmeňujúcom a doplňujúcom návrhu, ktorý odznel v rámci rozpravy včera.
Ďuriš Nicholsonová, Lucia, podpredsedníčka NR SR (2019-02-14):
Doplňujúca otázka, pán poslanec Dostál.
M. Číž, podpredseda NR SR: (2007-12-11):
(Hlasovanie.) Prítomných 138 poslancov, za návrh 59 poslancov, proti 5 poslancov, zdržalo sa 74 poslancov. Konštatujem, že sme neschválili návrh novely zákona č. 327/2005 Z. z. o poskytovaní právnej pomoci osobám v materiálnej núdzi. Ďalej budeme pokračovať hlasovaním o návrhu uznesenia k návrhu na ďalšie pôsobenie príslušníkov ozbrojených síl Slovenskej republiky v operácii ISAF v Afganistane . Máme to uvedené v tlači 463. Poprosím spravodajcu z výboru pre obranu a bezpečnosť pána Emila Vestenického, aby uviedol hlasovanie.
Glváč, Martin, podpredseda NR SR (2016-10-14):
Otváram všeobecnú rozpravu. Do rozpravy som dostal tri písomné prihlášky. Za klub SaS pán poslanec Mihál, za klub OĽANO pani poslankyňa Jurinová a potom pani poslankyňa Silvia Shahzad. Nech sa páči, pán poslanec Mihál.
Brocka, Július, poslanec NR SR (2012-06-29):
Ďakujem pekne. Vážený pán podpredseda, dámy a páni, rovnako ako predkladateľ dovoľte, aby som aj ja uviedol naraz dva poslanecké návrhy zákonov, ktorými sa budeme teraz zaoberať. V podstatne o oboch platí to, že boli predložené v súlade s pravidlami pri rokovaní o návrhu zákonov v Národnej rade. Predseda Národnej rady pridelil návrh zákona na prerokovanie gestorskému výboru a ten ma poveril, aby som predniesol túto spravodajskú správu. Pani poslankyňa Nicholsonová najprv uviedla návrh zákona o hmotnej núdzi, v programe máme tie body prehodené. Čiže budem najprv hovoriť o novele, resp. o novom zákone o hmotnej núdzi, pretože tento návrh zákona je novým zákonom, ktorým sa rieši problém hmotnej núdze, je to veľmi komplexný návrh, zároveň veľmi potrebný návrh. Ide o zásadnú zmenu systému pomoci v hmotnej núdzi. Návrh je plný motivačných nástrojov pre poberateľov dávok v hmotnej núdzi k rôznym formám aktivity. Návrh zákona si nevyžaduje zvýšené náklady zo štátneho rozpočtu, naopak, prvý návrh zákona, to znamená zákon o hmotnej núdzi, dokonca šetrí výdavky, ktoré sme schválili v rozpočte kapitoly ministra práce, sociálnych vecí a rodiny v tomto roku. A zároveň chcem uviesť, že ušetrené prostriedky, o tie ušetrené prostriedky, ak by sme schválili prvý návrh zákona, je možné použiť pri príspevku na bývanie, z ktorého vyplývajú zvýšené nároky na štátny rozpočet. Ale aj tak po schválení prípadne oboch ešte stále to bude s vplyvom na verejné financie pozitívne, to znamená, nebudú zvýšené výdavky zo štátneho rozpočtu, ale, naopak, sa budú verejné prostriedky šetriť. Odporúčam v súlade s rokovacím poriadkom, aby bol návrh zákona pridelený v druhom čítaní na prerokovanie, zákon o hmotnej núdzi výborom: ústavnoprávnemu, výboru pre sociálne veci, výboru pre financie a rozpočet a výboru pre ľudské práva a národnostné menšiny. Ten druhý návrh zákona o príspevku na bývanie odporúčam na prerokovanie prvým trom výborom, čiže bez výboru pre ľudské práva a národnostné menšiny. Za gestorský výbor v oboch prípadoch navrhujem výbor pre sociálne veci a odporúčam, aby výbory, ktorým bude návrh pridelený, ho prerokovali v termíne do 30 dní a gestorský výbor v termíne do 32 dní od rozhodnutia prerokovať návrh v druhom čítaní. Pán podpredseda, nech sa páči, otvorte rozpravu.
Číž, Miroslav, poslanec NR SR (2015-11-26):
Ďakujem pekne, pán predseda. No hlboký rešpekt predsa len k funkcii predsedu tohto dôležitého výboru, len dve veci. Hovoríte, že podľa toho zákona sa dávajú nič nehovoriace priznania, majetkové, atď., a tak ďalej. Pozerám, kedy bol ten zákon prijatý. V roku 2005. A kto ho prijal, vážený pán predseda? No pravdepodobne tvoj klub zaň teda musel hlasovať, pretože je to váš návrh. Ja by som v tejto situácii minimálne o tom radšej nehovoril. A druhú malú drobnú poznámku o tej reklame, keďže je to taký závažný problém. Počul som, pán predseda, už aj v telekomunikačných prostriedkoch, že si zaregistroval zásadnú reklamu, dokonca v parlamente, kde chodili pri funkcionárovi ľadového hokeja, že kto bude a kto nebude, tak sem prišli páni poslanci v dresoch jedného z tých, ktorí v tej čestnej súťaži sa teda snažili byť úspešní. No a dodneska akosi ten návrh neregistrujem. Takže či predsa len to, čo hovoríme, a to, čo robíme, je v súlade. Ďakujem pekne.
Blanár, Juraj, podpredseda NR SR (2022-10-19):
Takže pristúpime teraz k poslednému prihlásenému. Á, ešte prepáčte, to tak dlho trvalo, že som si neuvedomil, že ešte aj pán navrhovateľ požiadal o slovo. Takže, pán navrhovateľ, máte slovo, potom pán poslanec Lehotský.
Grendel, Gábor, podpredseda NR SR (2023-02-01):
Pán poslanec Dostál.
Hrnčiar, Andrej, podpredseda NR SR (2016-09-07):
Pán poslanec, prosím vás, k téme, k zákonu.
Andrejuvová, Anna, poslankyňa NR SR (2021-05-07):
Ďakujem pekne, pán predsedajúci. Na základe dohody koaličných poslaneckých klubov navrhujem presunúť prerokovanie čísla parlamentnej tlače 451, 460, 487 po prerokovaní tlače 455 a prerokovanie tlače 459 presunúť na najbližšiu júnovú riadnu schôdzu Národnej rady.
M. Hort, podpredseda NR SR: (2008-05-20):
Môžete dať teraz čas pánovi poslancovi.
Pčolinský, Peter, poslanec NR SR (2016-10-12):
Ďakujem pekne. Ja v podstate súhlasím s vaším vystúpením, dá sa povedať, že v plnom rozsahu, pardon, mám len pár pripomienok. Hovorili ste o tom, že vlastne tento návrh zákona bude riešiť v prípade zistenia nelegálneho stávkovania napríklad cez internet, tak súdy budú vydávať rozhodnutia na blokáciu tých platieb, kariet a tak ďalej. Lenže treba si uvedomiť, čo predpokladám, že ani pán minister nebude možno vedieť vyriešiť, že dnes viete stávkovať cez internet nielen cez kreditnú kartu, si tam dobíjať, v úvodzovkách, kredit. Viete to robiť cez esemesky, telefonátom, potom tu máme zahraničné služby, ako PayPal pay of Card, čiže tých spôsobov je tak veľa, že obsiahnuť zablokovanie týchto všetkých možností, ja neviem, či je v technických možnostiach štátu, ale držím palce, bodaj by to vyšlo. To je jedna vec. Druhá vec, čo sa týka všeobecne záväzných nariadení v súvislosti s návrhom OĽANO. No možno sa mýlim, možno ma pani Vaľová teraz počuje, ale pokiaľ si spomínam, tak pani Vaľová v minulosti práve všeobecným záväzným nariadením mesta zakázala v určitej miere herne na území mesta a dopadlo to tak, že prevádzkovatelia tých herní v priebehu krátkej doby si povedali, že kašlú na to, tie herne pootvárali naspäť, pretože si spočítali, že náklady na nejaký právny spor s mestom, lebo samozrejme tam išlo, oni sa oháňali, že sloboda podnikania, nikto vám nemôže zakázať podnikať a tak ďalej, tak oni si spočítali, že tie náklady budú podstatne menšie ako tie zisky.
Valášek, Tomáš, poslanec NR SR (2021-11-23):
Vďaka, pán predsedajúci. V podobnom duchu požiadam vás, aby ste rozšírili program o zaradenie bodu, v ktorom sa Národná rada uznesie na tom, že vyzýva vládu Slovenskej republiky k bezodkladnému predloženiu návrhu zákona na odškodnenie podnikateľov a živnostníkov zasiahnutých situáciou spôsobenou pandémiou.
Štefunko, Ivan, poslanec NR SR (2024-06-13):
Ďakujem veľmi pekne, pán Muňko, za vašu faktickú poznámku. Neviem úplne o tom a asi som nečítal dnešné noviny, že sa bude Nord Stream 2 obnovovať, to neviem, ale viem, že ho chceli akože postaviť a agresívne Rusko vyvolalo vojnu a teda vlastne sa to zastavilo. Ale možno, možno máte iné informácie. V ostatných veciach vlastne súhlasím. Jediné vám odpoviem na tú vašu otázku, že kde zobrať tie peniaze? No tak vlastne pred ôsmimi mesiacmi v rámci prezidentskej kampane pána Pellegriniho ste tu zadotovali všetky domácnosti en bloc, či je to bazén, či je to proste sauna, proste zlacnenou energiou a to ste mohli ušetriť a mohlo, mohlo 800 mil. ísť na efektívnu schému dotácií tepelných čerpadiel do domov na východnom Slovensku, alebo, alebo len pre ľudí s nižšími príjmami a tak ďalej, mohlo to byť, mohlo by, mohlo to byť len pre ľudí, ktorí trpia energetickou chudobou napríklad. Ja ako sociálne cítiaci človek, ktorý, ktorý je presvedčený, že treba podporiť finančne tých, ktorí sú na dne, a pomôcť tým, čo sú schopní vzlietnuť, tak mám pocit, že by sme toto podporili. Nie, vy ste tu obhajovali, aby každý en bloc dostal dotáciu. Takže s tým nesúhlasím, ale ináč si rozumieme. A čo sa týka poháňania, poháňania, alebo teda toho, čo si hovoril o tých tepelných, teda o jadrových elektrárňach, tak to ja s tým priznám sa, že až tak nemám spoločné, len vám držím palce, aby ste teda ten blok dostavali a aby to nebolo tak jak tá diaľnica Bratislava – Košice.
Viskupič, Jozef, poslanec NR SR (2016-05-19):
Ďakujem. Pán poslanec Hrnko, neviete zbla nič o týchto fondoch a spravili ste teraz zo seba človeka, ktorý obhajuje neoprávnenú daň, a pritom netuší, normálne netuší, ako sú tieto fondy financované. Pre vás, vážení kolegovia a kolegyne, upozorňujem na § 15 a 16. Všetci tí, ktorí ste tu a máte doma elektrinu a kvôli tomu platíte koncesionárske poplatky, tak v § 15, aby ste vedeli, zákona č. 13/1993 Z. z. je napísané, že rozhlasové vysielanie literárnych diel bude spoplatnené z koncesionárskeho poplatku 0,14 % a televízne vysielanie literárnych diel bude spoplatnené výškou 0,1 % z koncesionárskych poplatkov. Terminológia už nesedí, zákon je starý a všetci, čo platíte koncesionárske poplatky, financujete tieto fondy. Pýtal sa pán poslanec Hrnko na to, že kde možno nájsť zdroje, a hovoril o Farme. Opakovane tomuto plénu som predkladal zákon, aby sme si všimli, že tu máme duálny systém, že tu fungujú vysielatelia aj z licencií a fondy literárny, hudobný a výtvarný živia iba koncesionárske poplatky. Pýtate sa na zdroje. Ja vám aj pre účely tejto debaty odpovedám, zdroje sú, nemusíme platiť 2-percentnú hlúpu navyše daň. Ale naberme odvahu a povedzme, že používateľom literárnych, hudobných aj výtvarných diel sú vysielatelia nielen zo zákona, ako je RTVS, ale aj vysielatelia z licencie, čiže tí, ktorí šíria Farmu. Ak chcete zabojovať proti Farme, dajte, aby títo ľudia platili rovnaký odvod do týchto fondov.
Bugár, Béla, podpredseda NR SR (2018-06-14):
Vyhlasujem rozpravu o tomto bode programu za skončenú. Pani ministerka, chcete zaujať stanovisko k rozprave? Nech sa páči.
P. Hrušovský, predseda NR SR: (2003-11-06):
(Hlasovanie.) Prítomných je 126 poslancov, za 6, proti 83, zdržalo sa 32, nehlasovalo 5. Body zo spoločnej správy, tak ako sme ich uviedli, sme neschválili. (Ruch v sále.) Páni poslanci, prosím o pokoj. Nech sa páči, pán spoločný spravodajca.
Mikloško, Jozef, poslanec NR SR (2014-06-10):
Ďakujem. Súhlasím s vami, že je to v podstate, nijakým spôsobom nie sme nad týmto úradom. Ale zase, keď tu nejaký minister dá svoju správu, zahraničné veci, školstva, sociálnych vecí, spravodlivosti, a keby parlament taký, ako dnes je, mu ju vrátil na prepracovanie, tak neviem, či by niektorý minister povedal, že nebude to prepracovávať. Tá správa, parlament to povedal, nebola to len politika, bola to aj určitá manažérska skúsenosť. Čiže tá minulá správa naozaj je, ja som teda v opozícii, ale ani mne sa veľmi nepáčila. Nebola dobre napísaná. Táto je päťkrát lepšia, by som povedal. Čiže to, že keď my požiadame, aby sa prepracovala, a ona sa už nevráti, tak každého to zamrzí. A rozpočet cez jeden milión nie je málo, 581-tisíc na platy tiež nie je málo. Keď prijme viacej, dajme im nižší plat. Čiže je to určite na vás, pani ombudsmanka. Prajem vám, aby sa vám darilo, aby ste stále boli očami a ušami parlamentu, aby parlament s vami spolupracoval, aby ste neboli politicky korektná.
Kollár, Boris, predseda NR SR (2020-05-19):
Ďakujem, pani poslankyňa. Nakoľko máme čas obeda, tak prerušujem rokovanie o tomto bode programu. Vrátime sa s týmito faktickými poznámkami až po prerokovaní ďalšieho bodu po štrnástej o retransmisii, až potom budú nasledovať faktické a potom sa otvorí ústna rozprava. Ďakujem pekne, vidíme sa o 14.00. (Prerušenie rokovania o 12.08 hodine.) (Pokračovanie rokovania o 14.00 hodine.)
Matovič, Igor, poslanec NR SR (2019-09-25):
Áno, o tej CETE, určite?
Kotleba, Marian, poslanec NR SR (2020-07-10):
Ďakujem za slovo, pán podpredseda. Vážená pani poslankyňa, znova veľmi, veľmi pekný príspevok, ktorému sa asi nedá nič vytknúť, ale z nášho pohľadu je ten vládny návrh taký jemnučký, slabučký, iba také, také skúšanie, že vlastne či aspoň niečo máte odvahu dať, ale aj napriek tomu, aj napriek tomu vidíme tie hlasy, ktoré tu, proste úplne sú z toho vytočení niektorí kolegovia, ale aj, aj mediálne ako sa to začína podávať a jednoducho sa im to nepáči a frflú a boja sa, že proste čo si to, čo si to tu ten parlament dovoľuje. Ale chcem podotknúť, že všetci títo, ktorí nesúhlasia s tým, aby sa aspoň trošičku zlepšil ten, tá úroveň ochrany životov tých najnevinnejších, detí nenarodených, tak aj oni môžu frflať a nesúhlasiť s týmto návrhom len preto, že ich maminky s nimi na ten potrat nešli. Keby s nimi na potrat išli, tak dnes tu tie hlasy nie sú. Takže by si to mali uvedomiť, pretože ak nepriznávajú právo na ochranu života týchto najnevinnejších detí, ktoré sa nijakým spôsobom samé nemôžu brániť, tak v podstate znižujú legitimitu ochrany životov svojich vlastných. A keď ste ešte hovorili o tom syndróme a o tých následkoch, veľa žien, ktoré sa z nejakého dôvodu rozhodnú pre ten potrat, potom už nikdy alebo len veľmi ťažko môžu následne otehotnieť. Potom majú depresie z toho, že nemôžu otehotnieť, chodia znova po rôznych klinikách, vyšetreniach, ale jednoducho nesú si svoju vinu za to, že sa rozhodli zabiť to malé, nevinné dieťa. A čím menej tých žien na ten potrat pôjde, tým menej týchto problémov následne sa bude musieť riešiť a bude to pre celú spoločnosť omnoho, omnoho lepšie. Takže, pani poslankyňa, aj vám chcem poďakovať za vaše pekné vystúpenie.
Kočiš, Eduard, poslanec NR SR (2021-03-30):
Ďakujem pekne, pán predsedajúci. Pán kolega Borguľa, naozaj musím súhlasiť, že tento návrh zákona bude veľmi, ale naozaj, musím zdôrazniť, veľmi dobrým návrhom zákona a každý jeden rozumne zmýšľajúci poslanec ho nebude mať dôvod podporiť. Čo sa týka funkčnosti a rýchlosti prijímania tohto návrhu zákona, nemyslím si, že by sme robili v Národnej rade Slovenskej republiky nejaké obštrukcie, ale takýto návrh zákona mal prísť podľa môjho skromného názoru, pán minister, oveľa, oveľa skôr, pretože autoškoly a nepravidelní autodopravcovia boli touto COVID pandémiou postihnutí naozaj najviac, pretože autoškoly nemohli vykonávať ani či už jazdy, ani vykonávať teóriu so svojimi žiakmi, nakoľko... mohli, ale nemohli zároveň, takže naozaj tieto autoškoly boli postihnuté veľmi. Môžem to potvrdiť, čo sa týka autoškôl zo svojho blízkeho okolia. A čo sa týka autodopravcov nepravidelnej autobusovej dopravy, tak tam to bola naozaj úplná katastrofa, pretože autodopravcovia, ktorí naozaj žili zo školských výletov, v podstate z dopravy, kedy im odvážali športové kluby na tieto majstrovské futbalové stretnutia alebo na rôzne kultúrne podujatia, tak to bol, to bolo ich, vlastne gro ich príjmov a vlastne tieto príjmy už skoro rok nemajú. To znamená, že platiť lízingy za autobusy, platiť cestnú daň za autobusy, to všetko museli. Na to nedostali žiaden odklad, ale príjem žiaden. Čiže naozaj veľmi kvitujem tento návrhu zákona z dielne ministerstva dopravy. Ale musím zopakovať, je to podľa môjho skromného názoru naozaj neskoro, ale zopakujem to opäť, lepšie neskoro ako nikdy, takže dúfam, že nájdeme dostatočný balík peňazí, aby sme týmto ľuďom pomohli, pretože, viem, situácia je ťažká, zložitá, peňazí možno veľa niet, ale treba týmto ľuďom pomôcť. Ďakujem pekne.
Laššáková, Jana, podpredsedníčka NR SR (2015-06-18):
Poprosím vás o odpoveď, pán minister.
Laššáková, Jana, podpredsedníčka NR SR (2014-11-08):
Pán poslanec Hudacký.
Blanár, Juraj, podpredseda NR SR (2023-05-03):
Pán poslanec Krajčí, môžete reagovať na faktické poznámky.
Bugár, Béla, podpredseda NR SR (2018-05-28):
Pán poslanec Schlosár, nech sa páči. Pardon, predtým ešte pani poslankyňa Nehézová.
Laššáková, Jana, podpredsedníčka NR SR (2014-03-18):
Teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci Fronc, áno? Pán poslanec Fronc, pán poslanec Kuffa a pán poslanec Kollár, pani poslankyňa Vášáryová, pán poslanec Blanár, pani poslankyňa Ritomská. Končím možnosť prihlásiť sa do rozpravy ústne. Nech sa páči, pán poslanec Fronc, máte slovo. (Reakcia z pléna.) Á, vy sa hlásite, takže poprosím vás, nech sa páči, pán predseda výboru a pán predkladateľ, máte slovo, máte prednosť.
Gyimesi, György, poslanec NR SR (2022-05-04):
Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jarjabek, Dušan, poslanec NR SR (2015-06-15):
Pán poslanec, vy ste povedali jednu vetu zase. No budí podozrenie, že je, budí podozrenie, že nie je závislý. No ako sa niekto môže voči takejto vete brániť? Tak alebo je závislý, alebo je nezávislý. A keď máte nejaké podozrenie, no tak predsa sú na to nejaké úkony, ktoré môžete spraviť, aby ste si to dokázali alebo nedokázali. Vy ste vypustili takúto vetu, nechali ste to vo vzduchu a spochybnili ste vlastne, okamžite ste spochybnili špeciálneho prokurátora, ktorý akú má možnosť, aby sa bránil, alebo akú má možnosť, aby vám dokázal to alebo ono? Tak to povedzte! To, že príde alebo nepríde na výbor, alebo proste čo má urobiť?! Alebo tomu špeciálnemu prokurátorovi veríte, alebo neveríte. Povedzte to otvorene a nepustite takúto hmlu do vzduchu, lebo tu naozaj niet obrany, to proste nie je, to nie je korektné. Ďakujem.
Hudacký, Ján, poslanec NR SR (2013-11-29):
Ďakujem pekne, pán podpredseda. Ja tak isto, pán kolega, chcem vám vyjadriť len súhlas s tým, čo ste povedali a veľmi kvitujem aj tie reakcie zo strany podnikateľov, ktoré dávajú jasný obraz o tom, čo si myslia o týchto netransparentných, respektíve aj neštandardných daňových nástrojoch, ktoré táto vláda predstavuje a tým samozrejme zaťažuje podnikateľov, predovšetkým malých podnikateľov. Pretože daň zo straty, ako hovoríme, alebo ako sa hovorí vlastne, vznik daňových licencií skutočne bude zaťažovať len tých malých podnikateľov, malé firmičky, ktoré dosť často majú obrat maximálne do tých 50-tisíc, ktoré v podstate nemusia platiť ani DPH, prípadne aj tých, ktoré majú obrat nad 50-tisíc a dokonca tá sadzba daňovej licencie je až 860 eur. V každom prípade, už to tu bolo spomínané, a spomínal to aj pán Štefanec, že v konečnom dôsledku to bude mať len negatívny dopad na zamestnanosť, pretože mnohé firmy, a poznám ich viaceré, ktoré už teraz avizujú, že s najväčšou pravdepodobnosťou budú prepúšťať svojich ľudí, prípadne úplne zastavia svoje podnikanie. Ďakujem.
Šípošová, Janka, poslankyňa NR SR (2015-10-21):
Neviem, koho je to. Tak, chlapci, už stačí. Prosím vás... (Reakcia z pléna.)
Kollár, Boris, predseda NR SR (2022-05-19):
Pán poslanec Galis, prosím, nevyrušujte v pléne. (Krátka pauza. Zaznievanie gongu.) S procedurálnym návrhom vystúpi pán poslanec Podmanický, nech sa páči.
Blanár, Juraj, podpredseda NR SR (2022-05-24):
Ďalší v rozprave vystúpi pán poslanec Richard Nemec a po ňom sa pripraví pán poslanec Filip Kuffa. Nech sa páči, pán poslanec Nemec.
Danko, Andrej, predseda NR SR (2016-09-13):
Ďakujem. Poprosím, s faktickou poznámkou pán Tibor Bastrnák.
Paška, Pavol, predseda NR SR (2013-06-27):
Dobre, dámy a páni, dovoľte korekciu. Práve som sa bavil s navrhovateľmi. Keďže oni navrhujú stiahnuť z legislatívneho procesu, nie z programu schôdze, keďže predniesol navrhovateľ tento návrh. Pán poslanec Kuffa, keď sa opäť objaví, budete mať možnosť k tomu vystúpiť. Takže nebudeme rokovať. Tento návrh zobrali navrhovatelia späť. V prípade, že ho budú chcieť... (Reakcie z pléna.)
Pellegrini, Peter, predseda NR SR (2015-06-30):
Pán poslanec Simon.